IMPORMASION MAIPANGGEP ITI PANAGBUTOS
Sagudayen ti Konstitusion ti Estados
Unidos a ti tunggal sitisen wenno makipagili ket addaan iti karbengan nga
agbutos. Nailanad met iti Konstitusion ti Estado ti America nga asino man a
maitutop ti pannakairehistrona a kas botante ket makapagbutos iti ania man nga
eleksion. No ania ti partido a kayatmo ken no asino ti imbutosmo ket agtalinaed
a sekreto.
Asino
man nga indibidual a naibalud gapu iti maysa a panagbasol wenno asino man nga
indibidual nga agkurang ti panagpampanunotna ket mabalin a maibabawi ti
karbenganna nga agbutos. Isu amin a sitisen wenno makipagili iti U.S., agtawen
iti 18; ken residente wenno agnaed iti Estado ket mabalinna ti agrehistro ken
agbutos kadagiti eleksion nga iwayat ti estado ken dagiti counties ti Hawaii.
Dagiti residente wenno agyan
kadagiti care home facilities ket adda karbenganda nga agbutos. Tapno
maipanamnama ti seguridad ken integridad dagiti amin nga aramid a mainaig iti
eleksion kadagiti care facilities, dagiti staff members wenno agtrabaho
kadagiti care facilities ket maipaganetget kadakuada ti di koma direkta a
pannakibiang iti panangiwayat ti botante iti karbenganna nga agrehistro
ken/wenno agbutos a kas absentee voter (daytay panagbutosna a saanen a mapmapan
iti presinto). Ti staff ket mabalinna laeng a tulongan ti botante no adda
maawatna nga espesipiko nga autorisasion wenno pammalubos manipud iti botante
tapno tulonganna daytoy.
Kas sagudayen ti Hawaii Revised
Statutes § 11-139, asino man a botante nga agkasapulan iti tulong wenno
pannarabay tapno makapagbutos gapu iti diperensia iti bagi ken/wenno marigatan
nga agsurat wenno agbasa ket mabalinna ti agpatulong iti asino man a tao a
kayatna, basta daytoy a tao ket saan nga isu ti employerna, ahente wenno
pannakabagi ti employerna, wenno ahente ti union a pagkamenganna.
No ti residente iti maysa a care
facility ket agkiddaw iti tulong wenno pannarabay tapno makapagbutos manipud
iti maysa nga agtartrabaho iti care facility, dagitoy sumaganad a pagannurotan
ti masurot tapno masalakniban dagiti karbengan ti residente a botante:
1.
Pannakitinnulong
ti pamilia
Nasayaat unay no makiddaw ti pannakigamulo ti pamilia
ti residente tapno tulonganda ti residente iti proseso ti panagrehistro daytoy
a kas botante ken iti panagbutos daytoy.
2.
Panagrehistro
ti Botante
Ipasigurado a ti residente ket pudpudno a nairehistro
a kas botante.
Tapno kualipikado ti indibidual a
mairehistro, masapul a sitisen wenno makipagili iti Estados Unidos; agtawen iti
di nakurkurang ngem 18; ken residente wenno agnaed iti Estado ti Hawaii. Ti Affidavit On Application For Voter
Registration (Wikiwiki Voter Registration) ket masapul a makompleto wenno
mapil-apan a nasayaat sakbay a maideliber wenno ipatulod ti aplikante daytoy
babaen ti koreo a maiturong iti umno nga Opisina ti City wenno County Clerk ken
maawat daytoy ti City wenno County Clerk sakbay wenno iti kaaldawan ti deadline
iti panagrehistro. (Hawaii Administrative Rules §2-51-29).
Asino man nga indibidual nga
immakar wenno nagbaliw ti naganna ket masapul a pabaruenna ti rehistrasionna
sakbay ti panagbubutos.
3.
Absentee
Voting Babaen ti Koreo
Ti Hawaii Revised Statutes § 15-2 ket palubosanna ti
asino man a rehistrado a botante nga agbutos babaen ti panangusarna iti
absentee ballot. Ti maysa a botante a di mabael a mapan agbutos iti lugar a naituding
a pagbutosan iti aldaw ti eleksion ket mabalin nga agkiddaw a maikkan iti
absentee mail ballot manipud iti city wenno county clerk iti county a
pagnaedanna. Apaman a maawat ti clerk ti kiddaw manipud iti botante, ibuson met
a dagus ti clerk ti absentee ballot ken dagiti instruksion a rumbeng a suroten
ti botante.
Iti panagkiddaw iti absentee
ballot, usaren ti Application For
Absentee Voter Ballot (Wikiwiki Absentee Application). Ti aplikasion ket
masapul a pirmaan ti aplikante ken ipatulodna iti clerk iti county a pagnaedan
ti aplikante. No ti pirma ket marka laeng, masapul ti maysa a saksi a mangpirma
met iti aplikasion. (Hawaii Revised Statutes §15-4).
4.
Tulong
Para iti Di Makabael a Botante
Sagudayen ti Hawaii Revised Statues § 15-5 a ti maysa
a di makabael a botante (incapacitated voter) ket mabalinna ti mangipatulod iti
pannakabagina tapno alaenna ti balotana, kas ipalubos dagiti pagannurotan.
Nailanad met iti Hawaii
Administrative Rules § 2-53-2(c) a ti maysa a botante a di makabael a mapan agbutos
iti naituding a pagbutosan iti aldaw ti eleksion ket, babaen ti naisurat a
kiddaw, ikkanna iti autorisasion wenno pammalubos ti clerk tapno ideliber wenno
idanonna kenkuana ti balota, babaen ti maysa nga intermediary wenno sabali a
tao, malaksid iti employer ti botante, ahente wenno pannakabagi ti employer,
wenno opisial/ahente ti union a pagkamengan ti botante. Kastoy met laeng ti
aramiden ti maysa a botante no agkidkiddaw iti maited kenkuana nga absentee
ballot.
5.
Pannakaasistir
wenno Pannakasaranay ti Botante
No ti maysa a botante ket
agkidkiddaw iti pannakasaranay wenno pannakatarabay iti panagbutosna,
maibalakad a makiddaw koma a maysa a kameng ti pamiliana ti mangtulong
kenkuana. No ti tulong ket ited a mismo ti care facility, dagiti staff wenno empleado
ti care facility ket agtalinaedda koma a nonpartisan wenno awan ti
kankanunonganda a partido ken adda koma met a siiimatang ti di nakurkurang ngem
dua a tattao a SAAN nga agpada ti
partidoda. Daytoy ti mangipasigurado a dagiti karbengan dagiti residente nga
agkidkiddaw iti saranay ket masalakniban ken mapukaw ti atap nga adda madi nga
ar-aramiden ti care facility wenno dagiti agtartrabaho ditoy.
6.
Dagiti
Maiparit
Ti asino man nga indibidual wenno organisasion ket
maiparit a mangduplikar, mangsakar, wenno mangusar iti ania man nga impormasion
a nailanad kadagiti voter registration forms. (Hawaii Administrative Rules §
2-51-29(6)).
Pawilan ti linteg ti asino man a
tao nga agusar, agiprinta, agipablaak, ken mangiwaras iti impormasion a naala,
direkta man wenno saan, manipud iti voter registration form. Ti voter’s
registration form ket mabalin a mairuar para iti eleksion wenno para iti
pakasapulan laeng ti gobierno.
7.
Panaglabsing
ti Botante ken Pannakatulaw ti Eleksion
Kas sagudayen ti Hawaii Revised Statutes §19-3, adtoy dagiti aramid a makuna a panaglabsing
wenno mangtulaw iti eleksion.
·
ti maysa a tao a direkta wenno saan a direkta nga agidiaya
iti ania man a mabalin a pagsayaatan ti botante ken/wenno kuarta tapno laeng
maallukoy ti botante nga agbutos wenno tapno saanen nga agbutos daytoy wenno
tapno dina butosan ti asino man a partikular a tao; wenno
·
ti maysa a tao a direkta wenno saan a direkta, isu a man a
mismo wenno babaen ti sabali a tao, a mangbutbuteng wenno mangpilit iti botante
tapno saan nga agbutos, wenno tapno butosanna ti maysa a partikular a tao wenno
partido iti ania man nga eleksion; wenno
·
ti maysa a tao nga agbutos wenno agpanggep nga agbutos
babaen ti panangusarna iti nagan ti sabali, sibibiag man wenno natayen, wenno
panagusarna iti parbona a nagan; wenno
·
ti maysa a tao a nakapagbutosen ken mangiranta nga agbutos
manen; wenno
·
ti maysa a tao a mangiranta a mangted wenno agpanggep a
mangted iti nasursurok ngem maysa a balota para iti isu met laeng a takem iti
panawen ti panagbubutos.
Kas sagudayen ti Hawaii Revised
Statutes § 19-3.5, asino man a tao a mangigagara a mangited iti palso nga
impormasion iti Affidavit on Application for Voter Registration ken/wenno
Application for Absentee Voter Ballot ket
mabalin nga agbasol iti Class C Felony wenno ‘tay maawagan iti Class C a
panagbasol, a ti dusa ket pannakaibalud iti agingga iti 5 a tawen ken/wenno
panagmulta iti $10,000.
Daytoy a Factsheet ket nairanta
laeng a pangimpormar wenno pangilawlawag a saan ket a agbalin nga autoridad maipanggep
iti paglintegan ti eleksion ken deadlines iti Hawaii. Dagiti kasapulan wenno
rekisito ken/wenno deadlines ket mabalin nga agbaliw no adda met panagbaliw ti
paglintegan. Para iti ad-adda pay detaliado ken hushusto a rekisito, konsultaen
ti Hawaii Revised Statues ken dadduma pay a mabalin a pangalaan iti mainaig nga
impormasion.
Office of
Elections
802 Lehua
Avenue
Pearl City,
Hawaii 96782
Telepono:
808-453-VOTE (8683)
Kadagiti
Isla iti Ruar ti Oahu (Toll Free): 1-800-442-VOTE (8683)
Kadagiti
Isla iti Ruar ti Oahu (Toll Free): 1-800-345-5915
Internet: www.hawaii.gov/elections
Oktubre 24, 2005
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn unk ilo_Latn ilo_Latn ilo_Latn ilo_Latn ilo_Latn unk ilo_Latn fur_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn unk ces_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn fur_Latn ilo_Latn ilo_Latn ilo_Latn ilo_Latn ilo_Latn ilo_Latn unk pag_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn eng_Latn unk ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn unk ilo_Latn ilo_Latn ilo_Latn ilo_Latn eng_Latn unk ilo_Latn ilo_Latn ilo_Latn ilo_Latn ilo_Latn unk ilo_Latn ilo_Latn ilo_Latn ilo_Latn unk ilo_Latn ilo_Latn ilo_Latn ilo_Latn unk ilo_Latn ilo_Latn ilo_Latn ilo_Latn unk ilo_Latn ilo_Latn ilo_Latn unk ilo_Latn ilo_Latn unk ilo_Latn ilo_Latn ilo_Latn ilo_Latn ilo_Latn ilo_Latn eng_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn eng_Latn eng_Latn nso_Latn sot_Latn sot_Latn isl_Latn ceb_Latn eng_Latn ilo_Latn ilo_Latn ilo_Latn ilo_Latn grn_Latn ilo_Latn